CELEX: 52017PC0480
Language: sl
Date: 2017-07-28
Title: Predlog SKLEP EVROPSKEGA PARLAMENTA IN SVETA o uporabi instrumenta prilagodljivosti za financiranje Evropskega sklada za trajnostni razvoj

EVROPSKA KOMISIJA
            Bruselj, 28.7.2017
            COM(2017) 480 final
            Predlog
            SKLEP EVROPSKEGA PARLAMENTA IN SVETA
            o uporabi instrumenta prilagodljivosti za financiranje Evropskega sklada za trajnostni razvoj
            
               
         
         
            
               OBRAZLOŽITVENI MEMORANDUM
            
            
               Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  1
                (v nadaljnjem besedilu: uredba o VFO) omogoča uporabo instrumenta prilagodljivosti za financiranje jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več razdelkov večletnega finančnega okvira. 
            
            
               Potem ko je preučila vse možnosti za prerazporeditev odobritev in izčrpala vsa nedodeljena sredstva iz razlike do zgornje meje v okviru razdelka odhodkov Evropa v Svetu (razdelek 4), Komisija v skladu s členom 11 uredbe o VFO in točko 12 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  2
                predlaga uporabo instrumenta prilagodljivosti v letu 2017 v znesku 275 milijonov EUR. 
            
            
               Razpoložljivost sredstev iz instrumenta prilagodljivosti
                  3
                je naslednja: letni znesek v višini 600 milijonov EUR (v cenah iz leta 2011), ki ustreza 676 milijonom EUR v tekočih cenah, povečan za zapadle zneske iz Solidarnostnega sklada Evropske unije in Evropskega sklada za prilagoditev globalizaciji (zapadli znesek ob koncu leta 2016 je znašal 646 milijonov EUR). Ob upoštevanju uporabe 530 milijonov EUR v okviru proračuna za leto 2017 za financiranje takojšnjih proračunskih ukrepov za obravnavo trenutne migracijske, begunske in varnostne krize
                  4
                skupna razpoložljivost sredstev iz instrumenta prilagodljivosti v letu 2017 znaša 792 milijonov EUR.
            
            
               Znesek za uporabo je 275 milijonov EUR nad zgornjo mejo razdelka 4 večletnega finančnega okvira, namenjen pa je financiranju rezervacij za Evropski sklad za trajnostni razvoj (EFSD) za leto 2017.
            
            
               Okvirne odobritve plačil, ki ustrezajo predlagani uporabi instrumenta prilagodljivosti, so prikazane v spodnji razpredelnici:
            
            
               (v mio. EUR, v tekočih cenah)
            
            
                     
                        Leto
                     
                  
                  
                     
                        Odobritve plačil v zvezi z uporabo instrumenta prilagodljivosti za ukrepe za oblikovanje rezervacij za EFSD v letu 2017
                     
                  
               
                     
                        2017
                     
                  
                  
                     
                        275,0
                     
                  
               
                     
                        Skupaj
                     
                  
                  
                     
                        275,0
                     
                  
               
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi instrumenta prilagodljivosti za financiranje Evropskega sklada za trajnostni razvoj
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  5
                in zlasti tretjega pododstavka točke 12 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega: 
            
            
               (1)Instrument prilagodljivosti je namenjen zagotavljanju financiranja jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več drugih razdelkov.
            
            
               (2)Zgornja meja, ki je na razpolago za letni znesek instrumenta prilagodljivosti, je 600 000 000 EUR (v cenah iz leta 2011), kot je določeno v členu 11 Uredbe Sveta (EU, Euratom) št. 1311/2013
                  6
               . 
            
            
               (3)Da bi lahko obvladali trenutne izzive migracij, pritoka beguncev in varnostnih groženj, je nujno treba uporabiti znatne dodatne zneske za financiranje takšnih ukrepov.
            
         
         
            
               (4)Po preučitvi vseh možnosti za prerazporeditev sredstev v okviru zgornje meje za odhodke v razdelku 4 (Evropa v Svetu) kaže, da je treba za financiranje Evropskega sklada za trajnostni razvoj (EFSD) sredstva, ki so v ta namen na voljo v splošnem proračunu Unije za proračunsko leto 2017, dopolniti s sredstvi instrumenta prilagodljivosti nad zgornjo mejo razdelka 4, in sicer v znesku 275 000 000 EUR. Ta znesek vključuje zneske Solidarnostnega sklada Evropske unije in Evropskega sklada za prilagoditev globalizaciji, zapadle v preteklih letih, v skladu s členom 11(1) Uredbe (EU, Euratom) št. 1311/2013. 
            
            
               (5)Na podlagi pričakovani plačilni profil bi bilo treba odobritve plačil, ki ustrezajo uporabi instrumenta prilagodljivosti, dodeliti samo za leto 2017 –
            
            
               SPREJELA NASLEDNJI SKLEP:
            
            
               Člen 1
            
            
               V okviru splošnega proračuna Unije za proračunsko leto 2017 se instrument prilagodljivosti uporabi za zagotovitev 275 000 000 EUR v odobritvah za prevzem obveznosti in odobritvah plačil v razdelku 4 (Evropa v Svetu).
            
            
               Znesek iz prvega odstavka se uporabi za oblikovanje rezervacij jamstvenega sklada Evropskega sklada za trajnostni razvoj.
            
            
               Člen 2
            
            
               Ta sklep začne veljati dvajseti dan po objavi v Uradnem listu Evropske unije.
            
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  UL L 347, 20.12.2013, str. 884.
               
               
                  
                     (2)
                  UL C 373, 20.12.2013, str. 1.
               
               
                  
                     (3)
                  Izračuni ne vplivajo na spremembo Sporočila Komisije Svetu in Evropskemu parlamentu – Tehnična prilagoditev finančnega okvira za leto 2018 v skladu z gibanjem BND (ESR 2010) (COM(2017) 220), v katerem bi bilo treba upoštevati povečanje zneskov, ki so na razpolago za instrument prilagodljivosti po začetku veljavnosti Uredbe (EU) 2017/1123.
               
               
                  
                     (4)
                  UL L 50, 28.2.2017, str. 53.
               
               
                  
                     (5)
                  UL C 373, 20.12.2013, str. 1.
               
               
                  
                     (6)
                  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).